Document ID: /roh_data/filtered/Bilingualer_Corpus_interleaved-it-rm.jsonl.gz/1556

This is a text translated from Italian to Rumantsch Grischun.
Concetto di alloggio e di assistenza nel settore dell'asilo

Il Governo grigionese ha deciso di emanare definitivamente il concetto di alloggio e di assistenza di persone del settore dell'asilo nel Cantone dei Grigioni, valido in prova da giugno 2006, e di incaricare dell'attuazione l'Ufficio per questioni di polizia e di diritto civile. Il concetto, rivelatosi nell'insieme utile e confacente allo scopo, deve garantire un alloggio e un'assistenza economiche e adeguate dei richiedenti l'asilo e delle persone ammesse provvisoriamente.

A titolo di novità, il concetto prevede, nel limite del possibile e se ragionevole, di collocare in alloggi collettivi e non più individuali i richiedenti l'asilo e le persone ammesse provvisoriamente non indipendenti dal punto finanziario. Inoltre, l'alloggio e l'assistenza devono dipendere dallo stato della procedura d'asilo, dato che l'esperienza ha mostrato una diminuzione della necessità di assistenza proporzionale alla durata della permanenza. Secondo il concetto, i richiedenti l'asilo e le persone ammesse provvisoriamente vengono preparate al loro ulteriore soggiorno nei Grigioni, nei centri di prima accoglienza. Durante la procedura d'asilo che porta alla decisione d'asilo, il Cantone colloca pertanto queste persone in diversi centri di transito. Dopo la conclusione della procedura, le persone tenute a lasciare il Cantone vengono accompagnate al centro di partenza. I richiedenti l'asilo che creano particolari disagi vengono collocati separatamente in un centro di assistenza minima. I richiedenti l'asilo respinti che chiedono aiuto immediato nel Cantone dei Grigioni devono essere collocati nel centro di partenza, secondo il concetto.

Grazie al concetto d'alloggio il Cantone può reagire in modo più flessibile alle importanti oscillazioni nell'assegnazione dei richiedenti l'asilo. Attraverso l'apertura e la chiusura di centri di transito, il Cantone può così adattare gli alloggi in base alla richiesta. Quanto al resto, il concetto contiene anche misure e obiettivi dell'assistenza durante la procedura d'asilo, come ad esempio l'attività lavorativa dei richiedenti l'asilo o la promozione linguistica. Esso comprende inoltre regolamentazioni speciali per minorenni non accompagnati e persone bisognose di un'assistenza speciale.

A differenza di altri Cantoni, nei Grigioni l'alloggio e l'assistenza dei richiedenti l'asilo e delle persone ammesse provvisoriamente avvengono interamente da parte del Cantone. In questo modo i comuni vengono sgravati da un compito impegnativo. Grazie alla conveniente struttura dei costi degli edifici d'alloggio, all'esecuzione efficiente della procedura e agli indennizzi della Confederazione, finora i compiti nel settore dell'asilo si sono svolti in modo da coprire le spese.

Il Governo richiede proporzionalità nell'ambito del programma d'intervento della Confederazione "Via sicura"

Il Governo retico sostiene fondamentalmente il programma d'intervento "Via sicura" previsto dalla Confederazione, che mira a diminuire il numero di vittime e di feriti sulle strade svizzere. Il Governo richiede però contemporaneamente l'osservazione del principio della proporzionalità, nell'ambito dell'attuazione dei circa 60 singoli provvedimenti, proposti per migliorare la sicurezza del traffico.

Come scrive il Governo nella sua presa di posizione, l'elenco delle misure proposto è molto ampio e si estende su uno spettro molto grande. Nel contesto della sicurezza stradale la maggior parte delle proposte in discussione viene accolta favorevolmente. Tuttavia esiste la possibilità che vengano stabilite nuove regole applicabili e controllabili unicamente con un notevole dispendio amministrativo supplementare. A questo proposito bisogna rimanere con i piedi per terra, privilegiando i provvedimenti che presentano effetti concreti con un dispendio accettabile.

Il principio della proporzionalità va osservato anche quando si tratta di stabilire e realizzare misure edili. La competenza e la responsabilità dei Cantoni in merito allo stato e alla struttura delle loro reti stradali vanno rispettate in ogni caso. Infine, il Governo respinge la proposta di destinazione parzialmente vincolata delle multe stradali al finanziamento delle misure.

Messe in discussione le nuove regolamentazioni nell'ambito della protezione dei dati per l'uso dell'infrastruttura elettronica federale

Il Governo grigionese si è detto fondamentalmente favorevole a disciplinare a livello di legge il trattamento dei dati per l'uso dell'infrastruttura elettronica federale. Questo è quanto sostiene nella sua presa di posizione relativa alla prevista revisione della legge federale sull'organizzazione del Governo e dell'Amministrazione. La revisione disciplina la gestione dei dati che potrebbero essere particolarmente degni di protezione, in seguito all'uso dell'infrastruttura elettronica federale, come ad esempio telefono, computer, controlli d'accesso, videoregistrazioni, ecc.

Il Governo respinge tuttavia per vari motivi la configurazione concreta del progetto, poiché ritiene problematica la possibilità conferita agli organi federali, prevista dal disegno, di registrare in linea di principio tutti i dati risultanti dall'uso dell'infrastruttura elettronica federale. La successiva elaborazione dei dati si limita invece a scopi ben precisi. Con indicazione della legge sulla protezione dei dati il Governo si oppone alla raccolta di dati personali a titolo di riserva e richiede che possano venire rilevati e registrati solo quelli oggettivamente necessari allo svolgimento dei compiti di un'autorità.

Sussidi cantonali a favore di diverse istituzioni

Pendicularas Motta Naluns:

fatto salvo il finanziamento globale, per la costruzione di un'ovovia da otto posti tra Scuol e Motta Naluns, la Pendicularas Motta Naluns Scuol - Ftan - Sent SA riceve un mutuo di 2'000'000 di franchi, nell'ambito della nuova politica regionale della Confederazione. Al progetto viene inoltre garantito un sussidio cantonale di 336'679 franchi.

Progetti stradali

Il Governo ha stanziato complessivamente 2'411'000 franchi per la costruzione e il risanamento dei seguenti tratti stradali:

- A13 strada nazionale: opere da capomastro galleria Cassanawald

- A28 strada nazionale: opere da idraulico circonvallazione di Saas

- Strada dell'Oberalp: lavori di pavimentazione Laax - Schluein

- Strada per Riein: lavori di pavimentazione Raclein - Riein

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

26.03.2009
Concept da collocaziun e d'assistenza en il sectur d'asil

La regenza ha concludì da relaschar definitivamain il concept d'emprova per collocar e per assister persunas dal sectur d'asil en il chantun Grischun e d'incumbensar l'uffizi da fatgs da polizia e da dretg civil cun la realisaziun. Il concept, che vala dapi il zercladur 2006 e ch'è sa mussà tut en tut sco cunvegnent, duai garantir ina collocaziun economica ed adequata da las requirentas e dals requirents d'asil sco er da las persunas admessas provisoricamain.

Sche las requirentas e sch'ils requirents d'asil e sche las persunas admessas provisoricamain èn economicamain dependents, prevesa il concept da collocar da nov questas persunas en alloschis collectivs e betg pli en alloschis individuals, uschenavant che quai è pussaivel e raschunaivel. Plinavant duain la collocaziun e l'assistenza vegnir fatgas dependentas dal stadi da la procedura d'asil, perquai che - sco quai che las experientschas han mussà - sa reducescha il basegn d'assistenza, pli ditg che la dimora dura. Tenor il concept vegnan las requirentas ed ils requirents d'asil sco er las persunas admessas provisoricamain preparads en il center per l'emprima registraziun per l'ulteriura dimora en il Grischun. Durant la procedura d'asil fin a la decisiun d'asil collochescha il chantun questas persunas en differents centers transitorics. Suenter la finiziun da la procedura arrivan las persunas ch'èn obligadas da bandunar la Svizra en il center d'expulsiun. Requirentas e requirents d'asil che chaschunan problems spezials vegnan collocads separadamain en in center minimal. Requirentas e requirents d'asil refusads che dumondan agid d'urgenza en il chantun Grischun duain - tenor il concept - vegnir collocads en il center d'expulsiun.

Cun il concept da collocaziun po il chantun reagir en moda pli flexibla sin las grondas variaziuns dal dumber da requirentas e da requirents d'asil attribuids. Cun avrir novs centers transitorics supplementars respectivamain cun serrar quels po il chantun adattar uschia il dumber da plazzas da collocaziun al basegn. Dal rest cuntegna il concept er finamiras e mesiras en connex cun l'assistenza durant la procedura d'asil, sco per exempel en connex cun l'activitad da gudogn da las requirentas e dals requirents d'asil u en connex cun la promoziun da linguas. Medemamain cuntegna il concept regulaziuns spezialas per persunas minorennas senza accumpagnament e per persunas che dovran in'assistenza speziala.

Cuntrari ad auters chantuns vegnan las requirentas ed ils requirents d'asil sco er las persunas admessas provisoricamain collocads ed assistids en il Grischun cumplainamain tras il chantun. Qua tras vegnan las vischnancas distgargiadas d'ina incumbensa difficila. Grazia al fatg che la structura dals custs dals stabiliments da collocaziun è favuraivla e che las proceduras vegnan liquidadas effizientamain e grazia a las indemnisaziuns da la confederaziun, han las incumbensas en il sectur d'asil pudì vegnir ademplidas fin ussa uschia, ch'ellas han cuvrì ils custs.

La regenza pretenda ch'il princip da la proporziunalitad vegnia resguardà per il program d'acziun "Via sicura" da la confederaziun

La regenza grischuna sustegna da princip il program d'acziun "Via sicura" ch'è vegnì planisà da la confederaziun. Quest program ha la finamira da reducir il dumber da persunas mazzadas e blessadas sin las vias svizras. La regenza pretenda dentant a medem temp da resguardar il princip da la proporziunalitad en connex cun la realisaziun da las var 60 mesiras singulas proponidas che duain meglierar la segirezza dal traffic.

Sco quai che la regenza scriva en sia resposta da consultaziun, è il catalog da mesiras proponì fitg voluminus e fitg dimensiunà. La gronda part da las propostas che vegnan messas en discussiun vegn beneventada sut l'aspect da la segirezza dal traffic. Igl exista dentant il privel ch'i vegnian fixadas novas reglas che pudessan vegnir controlladas respectivamain realisadas mo cun gronda lavur administrativa supplementara.p.ex. Perquai vali da mantegnair la buna mesira e da preferir quellas mesiras che cuntanschan in effect evident cun custs giustifitgabels.

Il princip da la proporziunalitad sto medemamain vegnir resguardà, sch'i sa tracta da fixar e da prender mesiras architectonicas. En mintga cas sto la cumpetenza e la responsabladad vertenta dals chantuns vegnir respectada en quai che reguarda il stadi e la concepziun da lur raits da vias. La finala refusa la regenza la proposta da destinar parzialmain las multas da traffic a la finanziaziun da las mesiras.

Las novas regulaziuns da la protecziun da datas per utilisar l'infrastructura electronica da la confederaziun vegnan messas en dumonda

La regenza grischuna beneventa da princip che l'elavuraziun da datas en connex cun l'utilisaziun da l'infrastructura electronica da la confederaziun duai vegnir reglada sin il stgalim da la lescha. Quai scriva ella en sia resposta da consultaziun davart la revisiun planisada da la lescha federala davart l'organisaziun da la regenza e da l'administraziun. La revisiun regla il tractament da datas che resultan tras l'utilisaziun da l'infrastructura electronica da la confederaziun - sco telefons, computers, controllas d'access, registraziuns da maletgs - e che pudessan esser spezialmain degnas da vegnir protegidas.

La regenza refusa dentant la concepziun concreta dal project per differents motivs. Sco problematic considerescha ella il fatg ch'ils organs federals dastgan - tenor il sboz - da princip registrar tut las datas che resultan tras l'utilisaziun da l'infrastructura electronica da la confederaziun. Pir la suandanta elavuraziun da datas duai alura vegnir restrenschida a tscherts intents. Renviond a la lescha davart la protecziun da datas s'exprima la regenza cunter la collecziun da datas da persunas sin "reserva" e pretenda che las autoritads dastgian registrar e memorisar mo quellas datas ch'ellas dovran objectivamain per ademplir lur incumbensa.

Contribuziuns chantunalas a differentas instituziuns

Pendicularas Motta Naluns:

Cun resalva da la finanziaziun totala vegn concedida a las Pendicularas Motta Naluns Scuol-Ftan-Sent SA - en il rom da la nova politica regiunala - in emprest da 2'000'000 francs per construir la telecabina dad 8 Scuol - Motta Naluns. Plinavant vegn garantida ina contribuziun chantunala da 336'679 francs per il project.

Projects da vias

La regenza ha approvà totalmain 2'411'000 francs per construir e per sanar ils suandants trajects da vias:

- via naziunala A13: lavurs d'impressari, galaria dal guaud da Cassana

- via naziunala A28: lavurs sanitaras, sviament da Saas

- via sursilvana: lavurs da cuvrida, Laax - Schluein

- via da Riein: lavurs da cuvrida Raclein - Riein

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

26.03.2009